《题襄阳邱相国绝命词后》
清代·陈德正

蝮蛇横海沈鳌极，宵旰十年坐亡国。煤山风雨悬高枝，龙髯一去攀不得。

箕尾晶晶射霄汉，骂贼舌在光如电。高皇孝皇灵有无，血泪模糊眼中见。

左携《国殇》右《山鬼》，毅魄千秋长不死。荒陵月黑魂归来，青磷照树阴飙起。

作者简介：陈德正，字醇叔，号葛城，安州人。雍正庚戌进士，授吏部主事，历官陕西按察使。有《葛城诗稿》。